**Ministru kabineta noteikumu projekta**

**“Grozījumi Ministru kabineta 2011. gada 31. maija noteikumos Nr.423** **“Civilās aviācijas nelaimes gadījumu un incidentu izmeklēšanas kārtība””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Nav attiecināms atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktam. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likums “Par aviāciju” 70.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Civilās aviācijas nelaimes gadījums vai nopietns incidents, kurā iesaistīts gaisa kuģis bez reģistrācijas numura vai iesaistīto gaisa kuģi vadījusi persona bez pilota apliecības, ir likuma “Par aviāciju” noteikto prasību pārkāpums.  Tā kā Transporta nelaimes gadījumu un incidentu izmeklēšanas birojs (turpmāk – Izmeklēšanas birojs) nenosaka vainas pakāpi un atbildību, tad šādu aviācijas nelaimes gadījumu izmeklēšana nav Izmeklēšanas biroja kompetencē. Turklāt Izmeklēšanas birojs, izmeklējot vairākus civilās aviācijas nelaimes gadījumus vai nopietnus incidentus, kuros iesaistīts gaisa kuģis, kas nav reģistrēts normatīvajos aktos noteiktā kārtībā, vai iesaistīto gaisa kuģi vadījusi persona bez pilota apliecības, ir secinājis, ka šādu aviācijas nelaimes gadījumu vai nopietnu incidentu izmeklēšana neuzlabo civilās aviācijas drošumu. Šādos gadījumos izmeklēšana beidzas bez drošības rekomendāciju izstrādes, jo nav kam tās adresēt. Veicot gaisa kuģa iekārtu ekspertīzi šādos gadījumos, tiek nevajadzīgi tērēti Izmeklēšanas biroja resursi. Līdz ar to noteikumu projektā ir paredzēts noteikt, Izmeklēšanas birojs turpmāk neizmeklēs civilās aviācijas nelaimes gadījumus, nopietnus incidentus un incidentus, kuros iesaistīts gaisa kuģis bez reģistrācijas numura vai iesaistīto gaisa kuģi vadījusi persona bez pilota apliecības.  Ar Ministru kabineta noteikumu projektu “Grozījumi Ministru kabineta 2011. gada 31. maija noteikumos Nr.423 “Civilās aviācijas nelaimes gadījumu un incidentu izmeklēšanas kārtība”” (turpmāk - noteikumu projekts) tiek precizēts, kam Izmeklēšanas birojs nosūta informatīvu ziņojumu, ja drošības izmeklēšanas gaitā atklājas fakti, ka pastāv lidojumu drošumu apdraudoši riski.  Ar noteikumu projektu nosaka rīcību ar lidojuma parametru reģistrējošo aparatūru vai balss ierakstu aparatūru pēc to saturošu ierakstu atšifrēšanas.  Ar noteikumu projektu tiek noteikts, kas izmeklēšanas gaitā sniedz informāciju plašsaziņas līdzekļiem vai citām ieinteresētajām personām par civilās aviācijas nelaimes gadījumu vai nopietnu incidentu.  Lai informētu par izmeklēšanas sākuma posma norisi, ar noteikumu projektu Izmeklēšanas birojam tiek noteikts pienākums sagatavot priekšziņojumu, kā arī tiek noteikti adresāti, kam šis priekšziņojums ir jānosūta.  Tā kā nobeiguma ziņojums pēc izmeklēšanas pabeigšanas ir pieejams Izmeklēšanas biroja mājaslapā, tāpēc nav nepieciešams noteikt par pienākumu to sūtīt kādām citām institūcijām. Tāpēc tiek grozīts esošais noteikumu 38.punkts, un, ievērojot Starptautiskās civilās aviācijas organizācijas dokumentā Nr.10053 “Drošības informācijas aizsardzības rokasgrāmata” noteikto, papildu tiek noteikts, ka nobeiguma ziņojumā iekļauto informāciju neizmanto kā pierādījumu procesos, kuros tiek noteikta vainas pakāpe vai atbildība. |
| 3. | Projekta izstrādē iesaistītās institūcijas un publiskas personas kapitālsabiedrības | Transporta nelaimes gadījumu un incidentu izmeklēšanas birojs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |  |  |
| --- | --- | --- | --- | --- |
| **VI. Sabiedrības līdzdalība un komunikācijas aktivitātes** | | | | |
| 1. | | Plānotās sabiedrības līdzdalības un komunikācijas aktivitātes saistībā ar projektu | | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrībai tiks dota iespēja rakstiski sniegt viedokli par noteikuma projektu tā izstrādes stadijā. |
| 2. | | Sabiedrības līdzdalība projekta izstrādē | | Paziņojums par līdzdalības iespējām tiesību akta izstrādes procesā 2019.gada 9.decembrī ir ievietots Satiksmes ministrijas tīmekļa vietnē <http://www.sam.gov.lv/sm/content/?cat=553> |
| 3. | | Sabiedrības līdzdalības rezultāti | | Iebildumi vai priekšlikumi netika saņemti. |
| 4. | | Cita informācija | | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | | | |
| 1. | Projekta izpildē iesaistītās institūcijas | | Transporta nelaimes gadījumu un incidentu izmeklēšanas birojs. | |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Ar projektu netiek paplašinātas iestādei normatīvajos aktos noteiktās funkcijas.  Projekts neparedz jaunu institūciju izveidi vai esošo institūciju likvidāciju vai reorganizāciju, kā arī projektam nav ietekmes uz esošo institūciju cilvēkresursiem. | |
| 3. | Cita informācija | | Nav. | |

Satiksmes ministrs T.Linkaits

Vīza: valsts sekretāra p.i. L.Austrupe